
KLASA: 406-01/26-01/747
UR. BROJ: 251-756-03-26-2
Zagreb, 22.07.2026.

Gospodarskim subjektima
							
PREDMET: 	Poziv na dostavu ponude 
dostavlja se

Poštovani,

Sukladno čl. 12. stavku 1. i članku 15., st.1. Zakona o javnoj nabavi (Narodne novine broj 120/2016, 114/22) za procijenjenu vrijednost nabave manju od 26.540,00 eura za robu i usluge, odnosno 66.360,00 eura za radove bez PDV-a (tzv. jednostavnu nabavu), Naručitelj nije obvezan provoditi postupke javne nabave propisane Zakonom o javnoj nabavi. Za navedene predmete nabave, Naručitelj primjenjuje Pravilnik o pravilima, uvjetima i postupcima jednostavne nabave, KLASA: 020-04/23-01/02, URBROJ: 251-12-03-23-1, od 25.05.2023. godine, koji je javno objavljeni na internetskim stranicama Naručitelja.
 
DOM ZDRAVLJA ZAGREB - ZAPAD, kao Naručitelj ovim putem poziva Vas da nam dostavite ponudu za predmet nabave: Uređaj za neurofeedback terapiju 

Evidencijski broj nabave: 89/26-JN
Procijenjena vrijednost nabave: 11.500,00 eura (bez PDV-a). 

U privitku ovog Poziva dostavljamo Vam opis predmeta nabave i popis dokumenata koje trebate dostaviti u svojoj ponudi.

Vašu ponudu molimo dostaviti najkasnije do 29. srpnja 2026. godine do 10:00 sati isključivo u digitalnom obliku putem web aplikacije naručitelja. Ponudu otvaraju osobe koje provode nabavu. Za postupak jednostavne nabave ne provodi se javno otvaranje ponuda.

Prilozi:
Prilog 1.: Tehnička specifikacija 
Prilog 2.: Troškovnik
Prilog 3.: Izjava o nekažnjavanju 

[bookmark: _Toc506910651]UPUTE PONUDITELJIMA 

Podnošenjem svoje ponude Ponuditelj u cijelosti i bez ikakvih ograničenja prihvaća sve uvjete iz ovog Poziva na dostavu ponuda. 
Ponuda je izjava volje Ponuditelja u pisanom obliku da će izvršiti predmet nabave u skladu s uvjetima i zahtjevima navedenima u Pozivu na dostava ponuda. 
Pri izradi ponude Ponuditelj se mora pridržavati zahtjeva i uvjeta iz Poziva na dostavu ponuda te ne smije mijenjati ni nadopunjavati tekst Poziva na dostavu ponuda (osim dijelova obrazaca i troškovnika koje je potrebno popuniti). 
Ponuda obvezuje Ponuditelja do isteka roka valjanosti ponude, a na zahtjev Naručitelja Ponuditelj može produžiti rok valjanosti svoje ponude. 

[bookmark: _Toc235525382][bookmark: _Toc506910653]1. OPĆI PODACI 

	1.1. Podaci o Naručitelju
	Dom zdravlja Zagreb - Zapad
Prilaz baruna Filipovića 11, 10 000 Zagreb
OIB: 66896155710
01/3774-312
ravnateljstvo@dzz-zapad.hr
www.dzz-zapad.hr

	Odgovorna osoba Naručitelja
	Draženka Ezgeta Karačić, dr.med.spec., ravnateljica

	1.2. Osoba zadužene za kontakt s ponuditeljima 
	Marina Švaganović, mag.oec., voditeljica odjela nabave
Mob: 091/3876511
marina.svaganovic@dzz-zapad.hr

Jurica Petrić, bacc.oec., Referent EU projekata
Mob: 091/3876569
jurica.petric@dzz-zapad.hr

	1.3. Predmet nabave
	Uređaj za neurofeedback terapiju

	1.4. Evidencijski broj nabave 
	89/26-JN

	1.5. Popis gospodarskih subjekata s kojima je naručitelj u sukobu interesa
	Dječja bolnica Srebrnjak, Srebrnjak 100, 10000 Zagreb
Quomo, Rašenički put 16/4, 10090 Zagreb

	1.6. Procijenjena vrijednost nabave 
	11.500,00 eura bez PDV-a

	1.7. Vrsta postupka nabave
	Postupak jednostavne nabave sukladno čl. 9  Pravilnika o pravilima, uvjetima i postupcima jednostavne nabave

	1.8. Vrsta ugovora o javnoj nabavi (roba, radovi ili usluge)
	Roba 

	1.9. Sklapa li se ugovor ili izdaje narudžbenica	
	Izdaje se narudžbenica 



Komunikacija i svaka druga razmjena informacija između Naručitelja i gospodarskog subjekta može se obavljati isključivo na hrvatskom jeziku i latiničnom pismu elektroničkim sredstvima komunikacije (e-mail).
Gospodarski subjekt može zahtijevati dodatne informacije, objašnjenja ili izmjene u vezi s Pozivom na dostavu ponuda u roku za dostavu ponuda, a najkasnije tijekom drugog (2) dana prije roka određenog za dostavu ponuda.
Zainteresiran gospodarski subjekt zahtjeve za dodatne informacije, objašnjenja ili izmjene u vezi s Pozivom na dostavu ponuda Naručitelju dostavlja putem e- mail pošte. 
U slučaju bitne izmjene Poziva na dostavu ponuda, Naručitelj će razmjerno produljiti rok za dostavu ponuda.



[bookmark: _Toc506910663][bookmark: _Toc94776973][bookmark: _Toc112177948][bookmark: _Toc235525383]2. PODACI O PREDMETU NABAVE
[bookmark: _Toc506910664][bookmark: _Toc94776974]
[bookmark: _Toc235525384]2.1. OPIS PREDMETA NABAVE
[bookmark: _Toc94776975][bookmark: _Toc506910665]Predmet nabave obuhvaća nabavu dvokanalnog neurofeedback uređaja s pripadajućim komponentama i mogućnošću rada po Othmerovoj metodi (ILF - Infra-Low Frequency) sukladno Tehničkoj specifikaciji (Prilog 1.) i Troškovniku (Prilog 2.) koji su sastavni dio ovog Poziva.
Smatrat će se da je gospodarski subjekt prije podnošenja ponude u svemu proučio ovaj Poziv na dostavu ponuda i njezine priloge, da je došao do svih potrebnih podataka koji utječu na izvršenje navedenog predmeta nabave, te da je na osnovu svega toga podnio svoju ponudu.
Ukoliko ponuditelj izmijeni troškovnik koji se nalazi u prilogu ovog Poziva (promijeni tekstualni opis, količinu stavke) smatrat će se da je njegova ponuda nepravilna. 
Ukoliko troškovnik nije moguće dopuniti, razjasniti ili upotpuniti bez pregovaranja u vezi s kriterijem za odabir ili ponuđenim predmetom nabave, takvu ponudu naručitelj će odbiti na temelju rezultata pregleda i ocjene. 
Odabrani ponuditelj je dužan predmet nabave izvršavati i izvoditi uredno, savjesno i odgovorno, pažnjom dobrog stručnjaka, po najvišim profesionalnim standardima, nalozima i uputama Naručitelja, te uvjetima i zahtjevima iz ovog Poziva na dostavu ponuda.

CPV oznaka predmeta nabave:  33156000-8   Uređaji za psihološka testiranja

[bookmark: _Toc235525385]2.2. OPIS I OZNAKA GRUPA PREDMETA NABAVE
Predmet nabave nije podijeljen na grupe. 
[bookmark: _Toc94776976]
[bookmark: _Toc235525386]2.3. KOLIČINA PREDMETA NABAVE
Količina predmeta nabave razvidna je iz priloženog Troškovnika. Naručitelj je u predmetnom postupku nabave odredio točnu količinu predmeta nabave.
[bookmark: _Toc94776977][bookmark: _Toc506910666]
[bookmark: _Toc235525387]2.4. TEHNIČKE SPECIFIKACIJE 
Tehničkim specifikacijama utvrđuju se tražene minimalne karakteristike robe koja se nabavlja.
Tehničke specifikacije nalaze se u prilogu dokumentacije o nabavi. Ponuditelj mora ponuditi predmet nabave sukladno Troškovniku (Prilog 2) i Tehničkim specifikacijama (Prilog 1). 
Ponuđena roba mora u cijelosti zadovoljiti minimalne tehničke karakteristike koje su opisane u Tehničkoj specifikaciji.
Ponuditelj Tehničku specifikaciju popunjava  po svim stavkama, a popunjava se na način da u stupcu C „Zadovoljava tražene funkcionalnosti – DA/NE“ označi udovoljava li nuđena roba tehničkim karakteristikama traženim od strane Naručitelja upisivanjem riječi „DA“ ili „NE“.
Stupac D ponuditelj popunjava podacima: Broj stranice u katalogu i/ili izvod iz kataloga i/ili prospekt i/ili izvod iz prospekta i/ili proizvođačka specifikacija i/ili / izjava proizvođača ili ovlaštenog zastupnika proizvođača.
[bookmark: _Toc506910667][bookmark: _Toc94776979]
[bookmark: _Toc235525388]2.5. TROŠKOVNIK
Troškovnik se nalazi u prilogu Poziva na dostavu ponuda. Troškovnik mora biti popunjen na izvornom predlošku bez mijenjanja, ispravljanja i prepisivanja izvornog teksta.
Ponuditelj mora ispuniti jediničnim cijenama sve stavke opisane u troškovniku. Jedinične cijene stavke troškovnika i ukupna cijena moraju biti zaokružene na 2 (dvije) decimale. Prilikom popunjavanja troškovnika ponuditelj cijenu stavke izračunava kao umnožak količine stavke i jedinične cijene stavke.
Ponuditelj mora ponuditi cjelokupni predmet nabave koji se traži u nadmetanju. Ponuditelj je dužan ponuditi i izvršiti predmet nabave sukladno svim tehničkim i drugim uvjetima koji su navedeni u ovom Pozivu na dostavu ponuda.
Ponuditelj treba popuniti priloženi nestandardizirani troškovnik (excel tablica) upisivanjem jediničnih i ukupnih cijena i drugih traženih podataka svih stavki navedenih u Troškovniku, a dostavlja se elektronički u .xls Ili .xlsx formatu.
Ponuditelj odgovara za točnost i potpunost svoje ponude. Smatra se da je prilikom podnošenja ponude uzeo u obzir sve što je potrebno te da je u ponuđenu cijenu uključio sve troškove povezane s predmetom ugovora. 
NAPOMENA: Naručitelj je u troškovniku naveo točne količine, te će uspoređivati ponude isključivo na temelju toga, odnosno na temelju cijena iz popunjenog troškovnika.

[bookmark: _Toc506910668][bookmark: _Toc94776980][bookmark: _Toc235525389]2.6. MJESTO IZVRŠENJA PREDMETA NABAVE
Mjesto izvršenja je Centar za zaštitu mentalnog zdravlja Doma zdravlja Zagreb – Zapad, na lokaciji Baštijanova 52
[bookmark: _Toc94776981][bookmark: _Toc506910669]
[bookmark: _Toc235525390]2.7. ROK POČETKA I ZAVRŠETKA IZVRŠENJA PREDMETA NABAVE 
Rok početka: od dana izdavanja narudžbenice o nabavi robe.
Rok završetka: 60 dana od izdavanja narudžbenice
[bookmark: _Toc506910674]
[bookmark: _Toc235525391]3. OSNOVE ZA ISKLJUČENJE GOSPODARSKOG SUBJEKTA
Dokumenti kojima se dokazuje da ne postoje razlozi za isključenje moraju biti na hrvatskom jeziku i latiničnom pismu. Ukoliko je dokument pisan na stranom jeziku različitom od hrvatskoga, uz prilaganje dokumenata na tom jeziku, ponuditelj je dužan uz svaki dokument priložiti i prijevod na hrvatski jezik. 
U slučaju zajednice ponuditelja, okolnosti vezane uz razloge isključenja utvrđuju se za svakog člana zajednice ponuditelja pojedinačno te se dokumenti kojima se dokazuje da ne postoje razlozi za isključenje moraju dostaviti za svakog člana zajednice ponuditelja. 
Sve što se ovdje odnosi na razloge isključenja ponuditelja, primjenjivat će se i na zajednicu ponuditelja i podugovaratelje i gospodarske subjekte na koje se ponuditelj oslanja te je za svakog od njih potrebno dostaviti dokumente kojima se dokazuje da ne postoje razlozi za isključenje.

[bookmark: _Toc235525392]3.1. OSNOVE POVEZANE S KAZNENIM PRESUDAMA
Javni naručitelj obvezan je isključiti gospodarskog subjekta iz postupka jednostavne nabave ako utvrdi da:
1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:
a) sudjelovanje u zločinačkoj organizaciji, na temelju
– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona
– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
b) korupciju, na temelju
– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona
– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
c) prijevaru, na temelju
– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona
– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
d) terorizam ili kaznena djela povezana s terorističkim aktivnostima, na temelju
– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
e) pranje novca ili financiranje terorizma, na temelju
– članka 98. (financiranje terorizma) i članka 265. (pranje novca) Kaznenog zakona
– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
f) dječji rad ili druge oblike trgovanja ljudima, na temelju
– članka 106. (trgovanje ljudima) Kaznenog zakona
– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili
2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 17. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.
(2) Javni naručitelj obvezan je isključiti gospodarskog subjekta u bilo kojem trenutku tijekom postupka jednostavne nabave ako utvrdi da postoje osnove za isključenje sukladno točci 3.1 ovog Poziva.

	[bookmark: _Hlk235519097]Naručitelj će prihvatiti sljedeće kao dovoljan dokaz da ne postoje osnove za isključenje gospodarskog subjekta iz točke 3.1.:  Izjava o nekažnjavanju (Prilog 3)



[bookmark: _Toc33707361][bookmark: _Toc50632492][bookmark: _Toc62982714][bookmark: _Toc71024657][bookmark: _Toc74840161][bookmark: _Toc122429376][bookmark: _Toc131608622][bookmark: _Toc235525393]3.2. OSNOVE POVEZANE S PLAĆANJEM POREZA ILI DOPRINOSA ZA SOCIJALNO OSIGURANJE
Naručitelj će isključiti gospodarski subjekt iz postupka nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:
1. u Republici Hrvatskoj, ako gospodarski subjekt ima poslovni nastan u Republici Hrvatskoj, 
ili 
2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.
Iznimno, Naručitelj neće isključiti gospodarski subjekt iz postupka nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.
	Za potrebe dokazivanja okolnosti nepostojanja dospjelih poreznih obveza i obveza za mirovinsko i zdravstveno osiguranje, gospodarski subjekt dužan je u ponudi dostaviti:
- potvrdu porezne uprave ili drugog nadležnog tijela u državi poslovnog nastana gospodarskog subjekta ili bilo koji drugi jednakovrijedan dokaz kojim se dokazuje da ne postoje navedene osnove za isključenje, koja ne smije biti starija od dana početka postupka nabave, odnosno od dana objave Poziva na dostavu ponuda.
Navedeni dokumenti mogu se dostaviti u neovjerenoj preslici.



U slučaju zajednice ponuditelja navedene okolnosti utvrđuju se za sve članove zajednice ponuditelja pojedinačno. U slučaju angažiranja podugovaratelja navedene okolnosti utvrđuju se za sve podugovaratelje pojedinačno kao i na subjekte na čiju se sposobnost gospodarski subjekt oslanja.
Ako se u državi poslovnog nastana gospodarskog subjekta, odnosno državi čiji je osoba državljanin, ne izdaju navedeni dokumenti ili ako ne obuhvaćaju sve okolnosti iz ove točke 3.2., oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.
[bookmark: _Toc507087516][bookmark: _Toc507087695][bookmark: _Toc508571410][bookmark: _Toc508582286][bookmark: _Toc508582287][bookmark: _Toc506910679][bookmark: _Toc94776988][bookmark: _Toc112177950]
[bookmark: _Toc235525394]4. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)
Naručitelj kao uvjete sposobnosti gospodarskog subjekta u ovom postupku nabave određuje sljedeće kriterije za odabir:
· Sposobnost za obavljanje profesionalne djelatnosti
· CE certifikat za medicinske proizvode, klasa IIa ili viša

[bookmark: _Toc506910680][bookmark: _Toc519864763][bookmark: _Toc94776989][bookmark: _Toc235525395]4.1. UVJETI SPOSOBNOSTI ZA OBAVLJANJE PROFESIONALNE DJELATNOSTI
Za potrebe dokazivanja navedene okolnosti, gospodarski subjekt dužan je u ponudi dostaviti:
	[bookmark: _Hlk235521039]Izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana koji ne smije biti stariji od dana početka postupka nabave, odnosno od dana objave Poziva na dostavu ponuda.
Navedeni dokumenti mogu se dostaviti u neovjerenoj preslici.




Ako se u državi poslovnog nastana gospodarskog subjekta, odnosno državi čiji je osoba državljanin, ne izdaju navedeni dokumenti ili ako ne obuhvaćaju sve okolnosti iz ove točke 4.1., oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

[bookmark: _Toc235525396]4.2. CERTIFIKAT ZA MEDICINSKE PROIZVODE
Gospodarski subjekt mora posjedovati važeći CE certifikat za medicinske proizvode, klasa IIa ili viša, u skladu s normom ISO 13485 (MD 13485) ili jednakovrijednom normom

	Način dokazivanja: 
Kao dokaz ispunjavanja uvjeta gospodarski subjekt dostavlja presliku važećeg certifikata za medicinske proizvode klase IIa ili više, ISO 13485 (MD 13485) ili jednakovrijednog certifikata, izdanog od neovisnog akreditiranog certifikacijskog tijela.




[bookmark: _Toc235525397]5. TEHNIČKA I STRUČNA SPOSOBNOST
Naručitelj kao uvjet tehničke i stručne sposobnosti u ovom postupku nabave određuje sljedeće:
· Opisi ili fotografije 

[bookmark: _Toc235525398]5.1. OPISI ILI FOTOGRAFIJE 
Naručitelje može prije donošenja odluke, od ponuditelja koji je podnio ekonomski najpovoljniju ponudu zatražiti (osim ako već posjeduje te dokumente) da u primjerenom roku, ne kraćem od 3 (tri) dana, dostavi ažurirane popratne dokumente, i to:
Tehnički opis nuđenog proizvoda (u obliku kataloga i/ili izvod iz kataloga i/ili prospekt i/ili izvod iz prospekta i/ili proizvođačka specifikacija i/ili / izjava proizvođača ili ovlaštenog zastupnika proizvođača) iz kojih je razvidno da proizvod zadovoljava minimalne tehničke karakteristike iz tehničke specifikacije. Ako iz Tehničkog opisa nuđenog proizvoda nije vidljiva ponuđena tehnička funkcionalnost/opis i sl. ponuditelj će uz katalog  biti dužan dostaviti potpisanu i ovjerenu izjavu proizvođača ili ovlaštenog zastupnika/predstavnika proizvođača s kojom potvrđuje da ponuđeno odgovora traženim tehničkim specifikacijama uz navođenje vrijednosti traženih funkcionalnosti. 
Napomena: Ponuditelj je dužan u  katalogu i/ili izvodu iz kataloga i/ili prospektu i/ili izvodu iz prospekta i/ili proizvođačkoj specifikaciji i/ili / izjavi proizvođača ili ovlaštenog zastupnika proizvođača označiti (podcrtati, zasjeniti i sl.) proizvod koji nudi, a označeno mora odgovarati navedenom u troškovniku. Pored svake označene stavke u katalogu i/ili izvodu iz kataloga i/ili prospektu i/ili izvodu iz prospekta i/ili proizvođačkoj specifikaciji i/ili / izjavi proizvođača ili ovlaštenog zastupnika proizvođača ponuditelj mora upisati redni broj stavke tehničke specifikacije kojom se ista potvrđuje/dokazuje.
Dostavljeni dokumenti moraju biti na hrvatskom jeziku i latiničnom pismu.
Ako ponuditelj koji je podnio ekonomski najpovoljniju ponudu ne dostavi tražene dokumente u ostavljenom roku ili njima ne dokaže da ispunjava uvjete iz Tehničke specifikacije, Naručitelj zadržava pravo odbiti takvu ponudu.

[bookmark: _Toc94776996][bookmark: _Toc112177952][bookmark: _Toc235525399]6. PODACI O PONUDI
[bookmark: _Toc507087530][bookmark: _Toc507087709][bookmark: _Toc508571424][bookmark: _Toc508582299]Ponuda je izjava volje ponuditelja u pisanom obliku da će izvršiti predmet nabave u skladu s uvjetima i zahtjevima iz Poziva na dostavu ponuda.
[bookmark: _Toc94776997]
[bookmark: _Toc235525400]6.1. SADRŽAJ I NAČIN IZRADE PONUDE
Ponuditelj se pri izradi ponude mora pridržavati zahtjeva i uvjeta Poziva na dostavu ponuda.

Sadržaj ponude:
1. Popunjeni ponudbeni list kreiran putem web aplikacije naručitelja
2. Popunjene Tehničke specifikacije (Prilog 1.)
3. Popunjen troškovnik (Prilog 2.)
4. Izjava o nekažnjavanju (Prilog 3.)
5. Potvrdu porezne uprave ili drugog nadležnog tijela u državi koji se dokazuje nepostojanje osnova za isključenje (dokaz iz točke 3.2. Poziva na dostavu ponuda)
6. Izvadak iz sudskog, obrtnog, strukovnog ili drugog odgovarajućeg registra (dokaz iz točke 4.1. Poziva na dostavu ponuda)
7. Presliku važećeg certifikata (dokaz iz točke 4.2. Poziva na dostavu ponuda)

Način izrade ponude:
Ponuda se izrađuje u pisanom obliku na hrvatskom jeziku i latiničnom pismu. 
U roku za dostavu ponude ponuditelj može izmijeniti svoju ponudu, nadopuniti je ili od nje odustati.
Ponuditelj je obvezan izmjenu dostaviti na isti način kao i osnovnu ponudu s naznakom da se radi o izmjeni.
Od ponuditelja se očekuje da pregleda Poziv na dostavu ponuda, uključujući sve upute, obrasce, uvjete i specifikacije. Ponuda koja je suprotna odredbama ovog Poziva i koja sadrži pogreške, nedostatke odnosno nejasnoće te ako pogreške, nedostaci odnosno nejasnoće koje nisu uklonjive ili u kojoj pojašnjenjem ili upotpunjavanjem ponude nije uklonjena pogreška, nedostatak ili nejasnoća u svakom je pogledu rizik za ponuditelja i može rezultirati odbijanjem takve ponude.
[bookmark: _Toc94776998]
[bookmark: _Toc235525401]6.2. NAČIN DOSTAVE PONUDE
Ponuda se dostavlja u digitalnom obliku (skenirane) putem web aplikacije naručitelja
[bookmark: _Toc94777002]
[bookmark: _Toc235525402]6.3. VARIJANTE PONUDE
U ovom postupku nabave varijante ponude nisu dopuštene.
[bookmark: _Toc94777003]
[bookmark: _Toc235525403]6.4. NAČIN ODREĐIVANJA CIJENE PONUDE
 Gospodarski subjekt dostavlja ponudu s cijenom u eurima. Cijena ponude piše se brojkama u apsolutnom iznosu zaokruženo na dvije decimale. 
U cijenu ponude bez poreza na dodanu vrijednost moraju biti uračunati svi troškovi, uključujući posebne poreze, trošarine i carine, ako postoje, te popusti.
Ukoliko Ponuditelj daje popust na cijenu ponude, isti mora biti uključen u stavke Troškovnika te ga nije dopustivo zasebno iskazivati.
Jedinične cijene stavki iz ponude (troškovnika) su fiksne i nepromjenjive za cijelo vrijeme trajanja narudžbenice.
Ponuda se odnosi na cjelokupan predmet nabave.
Ponuditelj se obvezuje predmet nabave izvršavati po jediničnim cijenama naznačenim u ponudi dostavljenoj na nadmetanje u postupku nabave.
Ukoliko određenu stavku troškovnika ponuditelj neće naplaćivati, odnosno, ukoliko ju nudi besplatno ili je ista uračunata u cijenu neke druge stavke, ponuditelj je u troškovniku za istu stavku obvezan upisati iznos „0,00“.
Ukoliko se na određenu stavku troškovnika ne obračunava PDV, cijena bez PDV-a je ujedno i cijena s PDV-om, te je za istu stavku troškovnika u stupac „Iznos PDV-a“ potrebno upisati 0,00.
Kada cijena ponude bez PDV-a izražena u Troškovniku ne odgovara cijeni ponude bez PDV-a izraženoj u Ponudbenom listu, vrijedi cijena ponude bez poreza na dodanu vrijednost izražena u Troškovniku.
Iznos PDV-a te iznos ponude s PDV-om iskazuju se zasebno u ponudbenom listu.
Ako Ponuditelj nije u sustavu PDV-a ili je predmet nabave oslobođen PDV-a, u ponudbenom listu na mjesto predviđenom za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.
[bookmark: _Toc519864779][bookmark: _Toc94777004]
[bookmark: _Toc235525404]6.5. VALUTA PONUDE
Cijena ponude mora biti izražena u eurima (EUR).
[bookmark: _Toc94777005]
[bookmark: _Toc235525405]6.6. KRITERIJ ZA ODABIR PONUDE
Kriterij za odabir ponude je najniža cijena.
Naručitelj će uspoređivati cijene ponuda bez PDV-a
Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije, sukladno članku 302. stavku 3. Zakona o javnoj nabavi („Narodne novine“, broj 120/16, 114/22 i 48/26).

[bookmark: _Toc94777006][bookmark: _Toc235525406]6.7. JEZIK I PISMO PONUDE
Ponuda se zajedno s pripadajućom dokumentacijom izrađuje na hrvatskom jeziku i latiničnom pismu. 
Ukoliko je neki od dokumenata ponuditelja izdan na stranom jeziku, a Pozivom na dostavu ponuda nije drukčije određeno, ponuditelj ga mora dostaviti zajedno s prijevodom na hrvatski jezik. 
Iznimno pojedini dijelovi ponude (isključivo pojedine riječi ili sintagme) mogu biti i na stranom jeziku i to samo za pojmovlje za koje ne postoji ili odgovarajuće ili uvriježeno stručno pojmovlje na hrvatskom jeziku, a koje se u stručnom sektorskom jeziku rabi kao takvo i samorazumljivo je ili ako je temeljem dostavljenih dokumenata moguće unatoč tome utvrditi sadržaj dokumenta. Službeni dokumenti koje izdaju državna i javnopravna tijela, a koji nisu napisani hrvatskim jezikom moraju biti prevedeni na hrvatski jezik.

[bookmark: _Toc94777007][bookmark: _Toc235525407]6.8. ROK VALJANOSTI PONUDE
Rok valjanosti ponude mora biti naveden u ponudi i mora biti najmanje 60 (šezdeset) dana od dana određenog za dostavu ponuda.
Ponuda obvezuje ponuditelja do isteka roka valjanosti ponude, a na zahtjev Naručitelja ponuditelj može produžiti rok valjanosti svoje ponude. 
Ako tijekom postupka nabave istekne rok valjanosti ponude, Naručitelj je obvezan prije odabira zatražiti produženje roka valjanosti ponude od ponuditelja koji je podnio najpovoljniju ponudu u primjerenom roku.

[bookmark: _Toc235525408]6.9. ROK ZA DOSTAVU PONUDE
Rok za dostavu ponude je 29. srpnja 2025. godine do 10:00 sati prema srednjoeuropskom vremenu putem web aplikacije Naručitelja, sukladno točki 6.2. ovog Poziva.

[bookmark: _Toc235525409]6.10. PREGLED I OCJENA PONUDA
Nakon otvaranja ponuda Naručitelj pregledava i ocjenjuje ponude na temelju uvjeta i zahtjeva iz ovog Poziva na dostavu ponuda te o tome sastavlja zapisnik. Postupak pregleda i ocjene ponuda tajan je do donošenja odluke Naručitelja.
Ukoliko u postupku pregleda i ocjene ponuda povjerenstvo u ponudi uoči nejasnoće ili nedostatke za koje smatra da su otklonjivi, može pozvati ponuditelja da pojasni ponudu ili ukloni nedostatke.
Za dostavu pojašnjenja i uklanjanje nedostataka se daje primjereni rok koji ne može biti kraći od 3 (tri) dana

[bookmark: _Toc94777009][bookmark: _Toc112177953][bookmark: _Toc235525410]7. OSTALE ODREDBE

[bookmark: _Toc235525411]7.1. POSEBNI UVJETI ZA IZVRŠENJE UGOVORA I DRUGI PODACI KOJE NARUČITELJ SMATRA POTREBNIM
Na odgovornost ugovornih strana za ispunjenje obveza iz ugovora na odgovarajući način primjenjuju se odredbe zakona kojim se uređuju obvezni odnosi.
Ako ugovaratelj ne izvrši obveze u ugovorenim rokovima, dužan je naručitelju platiti ugovornu kaznu u iznosu 0,5 % od ukupno ugovorene vrijednosti za svaki dan zakašnjenja te nadoknaditi naručitelju sve eventualne troškove i štetu koja bi iz toga proizašla. Ukupni iznos ugovorne kazne ne može biti veći od 10% od ukupno ugovorene vrijednosti (bez PDV-a). 
Naručitelj ima pravo na ugovornu kaznu u slučaju da ugovaratelj ne ispuni bilo koju svoju ugovornu obvezu, ili ako zakasni s njezinim ispunjenjem ili ako je neuredno ispuni.
Naručitelj ima pravo iznos ugovorne kazne odbiti eRačun dostavljenog od strane odabranog ponuditelja.
Naručitelj zadržava pravo na ugovornu kaznu i u slučaju primitka zakašnjelog ispunjenja ugovorne obveze. Pravo na ugovornu kaznu ne umanjuje niti isključuje pravo naručitelja na naknadu eventualne štete preko iznosa ugovorne kazne. 
Odredbe o ugovornoj kazni neće se primjenjivati, ako je ugovoreni rok prekoračen uslijed više sile ili krivnjom trećih osoba, a što ugovaratelj mora dokazati. Plaćanje ugovorne kazne ne oslobađa ugovaratelja obveze izvršenja predmeta nabave. Ponuditelj se obvezuje  isporučivati ugovorenu robu prema traženoj kvaliteti te u potpunosti poštivati pozitivne propise Republike Hrvatske koji se odnose na stavljanje u promet ugovorene robe koja je predmet ovog javnog nadmetanja.
[bookmark: _Toc507087545][bookmark: _Toc507087724][bookmark: _Toc508571439][bookmark: _Toc508582314][bookmark: _Hlk94784788][bookmark: _Hlk153362354]
[bookmark: _Toc94777029][bookmark: _Toc235525412]7.2. ROK, NAČIN I UVJETI PLAĆANJA
Predujam je isključen kao i traženje sredstava osiguranja plaćanja.
Naručitelj prihvaća e-račun.
Sukladno Zakonu o elektroničkom izdavanju računa u javnoj nabavi (NN 94/2018), Naručitelj je obvezan zaprimati, obrađivati te izvršiti plaćanje elektroničkih računa i pratećih isprava izdanih sukladno europskoj normi i njezinim ispravcima, izmjenama i dopunama.
Obračun i naplata predmeta nabave obavit će se nakon potpisom prihvaćenih računa od strane naručitelja, a sve temeljem jediničnih cijena iz ponudbenog troškovnika. 
Račun se ispostavlja nakon uspješne isporuke robe i potpisane otpremnice/zapisnika. 
Ponuditelj je dužan Račun nasloviti na: Dom zdravlja Zagreb – Zapad, Prilaz baruna Filipovića 11, Zagreb te na isti naznačiti broj Ugovora i/ili broj narudžbenice.
Ponuditelj se obvezuje svom eRačunu priložiti dokaz o izvršenoj isporuci robe, usluga ili radova (ovjerena i potpisana otpremnica/ dostavnica/ radni nalog/ primopredajni zapisnik). 
Ponuditelj mora svom računu obvezno priložiti račune svojih podugovaratelja koje je prethodno potvrdio.
Naručitelj se obvezuje ovjereni neprijeporni dio računa platiti ponuditelju/članu zajednice gospodarskih subjekata u roku 30 (trideset) dana od dana primitka računa. 
Naručitelj se obvezuje ovjereni neprijeporni dio računa platiti podugovaratelju, na IBAN naveden u ponudbenom listu, u roku 30 (trideset) dana od dana primitka računa. 
[bookmark: _Toc74840190][bookmark: _Toc131608644]
[bookmark: _Toc235525413]7.3. ZAVRŠETAK POSTUPKA NABAVE
Postupak nabave završava Odlukom o odabiru ili poništenju. Rok za donošenje Odluke je 30 (trideset) dana od isteka roka za dostavu ponuda. 
Temeljem zapisnika o otvaranju, pregledu i ocjeni ponuda Naručitelj donosi odluku o odabiru ili odluku o poništenju.
Odluka o odabiru ili poništenju se istodobno dostavlja svim ponuditeljima. Sastavni dio Odluke je zapisnik o pregledu i ocjeni ponuda. 
Temeljem odluke o odabiru pristupa se izdavanju narudžbenice.
[bookmark: _Toc74840191][bookmark: _Toc131608645]
[bookmark: _Toc235525414]7.4. SKLAPANJE I IZVRŠENJE PREDMETA NABAVE
Odabrani ponuditelj će izdati narudžbenicu najkasnije u roku od 30 (trideset) dana od dana obavijesti o odabiru.

[bookmark: _Toc131608646]Narudžbenica će biti izdana u skladu s uvjetima određenima u ovom Pozivu i odabranom ponudom, a ugovorne strane izvršavaju predmet nabave u skladu s uvjetima određenima u ovom Pozivu i odabranom ponudom. 

[bookmark: _Toc235525415]7.5. UPUTA O PRAVNOM LIJEKU 
Žalba nije dopuštena u ovom postupku nabave, te ista neće imati pravni učinak na provedbu i ishod postupka ove nabave.

